《齐天乐 题潘榕皋农部归帆图》
清代·席佩兰

片帆挂起秋风急，载得一船秋思。两岸青山，数株老树，不似软思尘世。

归心何驶。把雨笠烟蓑，从容料理。笑指蒪鲈，樽前尚有故乡味。

朝衫这回换却，问沙鸥渚鹭，盟成还未。橹带云深，蓬穿月淡，清福能修如此。

中流不系。任花满长安，香难薰醉。莫又东山，重催安石起。

作者简介：江苏吴县人，字道华，一字韵芬，号浣云，诗人常熟孙原湘妻。亦工诗，为袁枚随园女弟子之冠。有《长真阁稿》。